曾翀

曾翀（），字習之，號古邨，南京鳳陽府霍丘縣（今安徽省霍邱縣）人，明朝政治人物。

 生平 
嘉靖四年（1525年）乙酉科應天府鄉試第十四名。嘉靖八年（1529年），登己丑科會試第二百九十三名，進士第二甲第七十四名。授南京刑部四川司主事明實錄：世宗實錄 ,154卷。嘉靖十二年（1533年），升任河南道監察御史明實錄：穆宗實錄 ,5卷。先後疏罷尚書劉龍、聶賢，侍郎陳璋、甘為霖，大卿王綖、冼光，都御史趙載，直聲震朝廷。嘉靖十四年，因上疏彈劾尚书汪鋐，廷杖身死。隆庆初年平反，贈太常少卿《明史》（卷209）：曾翀，字習之，霍丘人。以進士授南京刑部主事，改御史。廷杖垂斃，曰：「臣言已行，臣死何憾。」神色無變。隆慶初，贈太常少卿。《國朝獻徵錄·監察御史贈太常少卿曾公翀傳》（卷65）：曾御史翀，字習之，泰和人。自祖父時家鳳陽霍丘縣。嘉靖中登進士，授南刑部主事，又三年，改河南道監察御史，竟以劾冢宰汪鋐死杖下。其初入刑曹也，有冤獄連百人，囚繫四年莫辯者。公訊得其情，止六人擬遣，餘皆獲釋，疏上，竟如。擬為御史，出綜醝政，清理運河，有功，賜金帛。時大臣專柄，言路扼塞。公疏罷尚書劉龍、聶賢，侍郎陳璋、甘為霖，大卿王綖、洗光，都御史趙載，由是直聲震朝廷。已而大宰汪鋐不職，給事中海陽薛、宗鎧首言之。鋐上疏肆辯，繼臺諫交章論劾，鋐辯益力。公方臥病邸中，憒然具疏，其略曰：人臣之罪，莫大於欺罔。臣觀鋐詆辯一疏，有人臣所不敢言不當言。鋐掩主上之美，附宰執之權，庇七人之奸，塞言官之路，乃敢肆言至纖，欺罔專權，無人臣禮，乞早正其罪，以保治安。疏上，竟褫鋐職，而下公并宗鎧錦衣獄。獄中自敘生平大槩，多忠孝語，略微纖芥怨悔之意。獄成，與宗鎧同杖於午門，中使奔呼播踊，公神色不渝。第曰：臣言得行，臣罪當誅。杖已，越日而斃。公神采英毅，好善若渴，嫉惡如讐，嘗曰：丈夫磊落顒卬，安能脂韋俗流，作溫飽計耶！父兄早世，嫁諸妹成，諸姪先產，悉推與之。周族貧乏，不植私藏，國有大事，寢食弗寧，葢天性然也。隆慶元年，贈太常少卿，遣官致祭，蔭其子綬。。

 家族 
曾祖曾夔，曾任訓導；祖父曾瑬；父曾瓊。母李氏。永感下。

参考文献

Category:明朝河南道監察御史
Category:南京刑部主事
C
Category:霍邱人
Category:明朝追贈太常寺少卿